

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 021-05/21-01/3

URBROJ: 2178/12-03-21-02

Velika Kopanica, 1. lipanj 2021. godine.

**Z A P I S N I K**

**s 1. konstituirajuće sjednice Općinskog vijeća**

**Općine Velika Kopanica**

Konstituirajuća sjednica Općinskog vijeća Općine Velika Kopanica održana je dana 1. lipnja 2021.g u Općinskoj vijećnici, Vladimira Nazora 1, Velika Kopanica s početkom u 19 sati. Na sjednici je bilo prisutno 10 od 13 izabranih Vijećnika Općinskog vijeća Općine Velika Kopanica.

Nazočni vijećnici: Blaž Šokčević, Tomislav Jagić, Krunoslav Zdunić, Marina Jularić, Miroslav Matić, Ivan Antolović, Darko Relota, Patricija Kurtušić, Robert Matasović, Tomislav Matasović.

Odsutni vijećnici: Maja Crnolatac, Ana Radičević, Ivan Stojanović

Ostali prisutni: Ivan Meteš – načelnik, Marija Lolić – pročelnica, Željko Butorac – zapisničar, Terezija Zrakić

Sukladno članku 87. Zakona o lokalnim izborima („Narodne novine“ br. 144/12, 121/16, 98/19, 42/20, 144/20 i 37/21), konstituirajuću sjednicu Općinskog vijeća Općine Velika Kopanica sazvala je pročelnica Jedinstvenog upravnog odjela Općine, kao pročelnik upravnog tijela nadležnog za obavljanje poslova predstavničkog tijela. Pročelnica je otvorila i vodila 1. konstituirajuću sjednicu Općinskog vijeća Općine Velika Kopanica do utvrđivanja prvog izabranog člana s kandidacijske liste koja je osvojila najviše glasova.

Predsjedateljica je otvorila konstituirajuću sjednicu i pozdravila sve izabrane članove Općinskog vijeća Općine Velika Kopanica, načelnika Ivana Meteša, prisutne medije i ostale prisutne na sjednici. Nakon pozdrava, minutom šutnje se odala počast svim poginulim hrvatskim braniteljima, svim civilnim žrtvama Domovinskog rata koji su dali život za slobodu hrvatske države.

Predsjedateljica je prozivanjem utvrdila nazočnost vijećnika i konstatirala da je prisutno 10 od 13 izabranih vijećnika Općinskog vijeća.

Predsjedateljica predlaže sljedeći:

Dnevni red:

1. Izbor Mandatne komisije:
2. Izvješće Mandatne komisije i verifikacija mandata članova Općinskog vijeća Općine Velika Kopanica;
3. utvrđivanje člana Općinskog vijeća koji će presjedati sjednicom do izbora predsjednika;
4. svečana prisega članova Općinskog vijeća;
5. Izbor predsjednika i članova Komisije za izbor i imenovanja;
6. Izbor predsjednika i potpredsjednika Općinskog vijeća Općine Velika Kopanica.

Nakon čitanja Dnevnog reda, Predsjedateljica isti daje glasovanje. Dnevni red je usvojen jednoglasno (10 glasova ZA).

**TOČKA 1: Izbor Mandatne komisije**

Predsjedateljica upoznaje vijećnike da prema odredbi članka 16. Poslovnika Općinskog vijeća Općine Velika Kopanica (“Službeni vjesnik Brodsko-posavske županije ” br. 09/09 i 05/13 ), Mandatnu komisiju čine predsjednik i dva člana koje se biraju na prvoj sjednici Općinskog vijeća iz redova vijećnika na prijedlog najmanje 1/3 vijećnika.

Prijedlog kandidata za predsjednika i članove ove Komisije, dostavili su izabrani vijećnici, potpisan od 9 vijećnika. Vijećnicu su predložili Patriciju Kurtušić (HDZ) za predsjednicu, Miroslava Matića (HDZ) za člana i Darka Relotu (HDZ) za člana.

Kako nema nikakvih dodatnih prijedloga, niti komentara i pitanja, Predsjedateljica a daje na glasanje prijedlog za sastav Mandatne komisije.

Mandatna komisija je javnim glasovanjem jednoglasno izabrana (10 glasova ZA).

Predsjedateljica objašnjava da sukladno članku 46. Statuta Općine Velika Kopanica (“Službeni vjesnik Brodsko-posavske županije ” br. 4/20 i 11/21), Mandatna komisija na konstituirajućoj sjednici podnosi Izvješće o provedenim izborima, odnosno imenima izabranih vijećnika, o stavljanju mandata u mirovanje ili podnošenju ostavke na dužnost člana Općinskog vijeća.

Predsjedateljica daje stanku od 10 minuta da se Mandatna komisija sastane i pripremi za Izvješće.

*Kratka stanka*

**TOČKA 2: Izvješće Mandatne komisije i verifikacija mandata članova Općinskog vijeća Općine Velika Kopanica**

Predsjedateljica poziva predsjednicu Mandatne komisije, Patriciju Kurtušić da podnese Izvješće Mandatne komisije Općinskom vijeću.

Predsjednica Mandatne komisije izvještava da:

1. Na redovnim Lokalnim izborima održanim 16. svibnja 2021.godine za članove Općinskog vijeća Općine Velika Kopanica sudjelovale su političke stranke sa svojim kandidacijskim listama i to:

* HRVATSKA DEMOKRATSKA ZAJEDNICA - HDZ

Nositelj kandidacijske liste: IVAN METEŠ

* DOMOVINSKI POKRET – DP

HRVATSKA SELJAČKA STRANKA – HSS

Nositelj kandidacijske liste: ROBERT MATASOVIĆ

2. Mjesta u Općinskom vijeću Općine Velika Kopanica ostvarile su sljedeće kandidacijske liste

* HRVATSKA DEMOKRATSKA ZAJEDNICA HDZ 10 mjesta

|  |  |  |
| --- | --- | --- |
| - DOMOVINSKI POKRET DP  HRVATSKA SELJAČKA STRANKA HSS 3 mjesta | | |
|  |

3. Mandatna komisija obavila je uvid u izborni materijal i rezultate izbora te utvrđuje da su za članove Općinskog vijeća Općine Velika Kopanica izabrani:

1. IVAN METEŠ
2. BLAŽ ŠOKČEVIĆ
3. TOMISLAV JAGIĆ
4. KRUNOSLAV ZDUNIĆ
5. MARINA JULARIĆ
6. MIROSLAV MATIĆ
7. IVAN ANTOLOVIĆ
8. DARKO RELOTA
9. MAJA CRNOLATAC
10. ANA RADIČEVIĆ
11. ROBERT MATASOVIĆ
12. TOMISLAV MATASOVIĆ
13. IVAN STOJANOVIĆ

4. Mandatna komisija Općinskog vijeća Općine Velika Kopanica konstatira da sukladno članku 78. stavak 2. i članku 90. stavak 4. Zakona o lokalnim izborima („NN“ 144/12 i 121/16) zbog nespojive dužnosti:

- Ivanu Metešu, načelniku, izabranom na kandidacijskoj listi HDZ-a, mandat miruje po sili zakona.

Načelniku Općine g. Ivanu Metešu, koji je izabran za člana Općinskog vijeća na listi HDZ-a mandat miruje zbog nespojive dužnosti sukladno članku 81. stavak 2. Zakona o lokalnim izborima („NN“ 144/12, 121/16, 98/19, 42/20, 144/20 i 37/21). Njega zamjenjuje neizabrani kandidat s iste kandidacijske liste, a određuje ih politička stranka koja je bila predlagatelj kandidacijske liste

Općinska organizacija HDZ-a odredila je da Ivana Meteša, zamjeni PATRICIJA KURTUŠIĆ.

U smislu gore naznačenog ispunjeni su zakonski uvjeti da se verificira mandat:

1. PATRICIJA KURTUŠIĆ - HDZ

Sukladno članku 79. stavku 9. Zakona o lokalnim izborima („NN“ 144/12, 121/16, 98/19, 42/20, 144/20 i 37/21) na sjednici predstavničkog tijela umjesto člana predstavničkog tijela koji je stavio mandat u mirovanje, pravo sudjelovanja i odlučivanja ima zamjenik tog člana.

Sukladno utvrđenom iz prethodnog stavka, Mandatna komisija Općinskog vijeća Općine Velika Kopanica predlaže da se verificiraju mandati izabranim vijećnicima te zamjenici vijećnika koji će iz spomenutih razloga, a sukladno Zakonu o lokalnim izborima („NN“ 144/12, 121/16, 98/19, 42/20, 144/20 i 37/21) započeti obnašati dužnost vijećnika, kako slijedi

1. BLAŽ ŠOKČEVIĆ
2. TOMISLAV JAGIĆ
3. KRUNOSLAV ZDUNIĆ
4. MARINA JULARIĆ
5. MIROSLAV MATIĆ
6. IVAN ANTOLOVIĆ
7. DARKO RELOTA
8. MAJA CRNOLATAC
9. ANA RADIČEVIĆ
10. PATRICIJA KURTUŠIĆ
11. ROBERT MATASOVIĆ
12. TOMISLAV MATASOVIĆ
13. IVAN STOJANOVIĆ

5. Mandatna komisija dalje konstatira da će član Općinskog vijeća BLAŽ ŠOKČEVIĆ sukladno članku 87.stavaku 4. Zakona o lokalnim izborima („NN“ 144/12, 121/16, 98/19, 42/20, 144/20 i 37/21) presjedati konstituirajućom sjednicom do izbora predsjednika, kao član izabran s liste Hrvatske demokratske zajednice koja je dobila najviše glasova.

Predsjedateljica se zahvaljuje Predsjednici Mandatne komisije na Izvješću i konstatira da Općinsko vijeća prima na znanje Izvješće Mandatne komisije Općinskog vijeća Općine Velika Kopanica o provedenim izborima za Općinsko vijeće Općine Velika Kopanica i verifikaciji mandata članovima Općinskog vijeća.

1. **utvrđivanje člana Općinskog vijeća koji će presjedati sjednicom do izbora predsjednika**

Predsjedateljica navodi da prema rezultatima izbora koje je objavilo Općinsko izborno povjerenstvo Općine Velika Kopanica te Izvješću Mandatne komisije, kandidacijska lista koja je osvojila najveći broj glasova je Kandidacijska lista Hrvatske demokratske zajednica, a prvi na toj listi je Ivan Meteš, načelnik. Kako načelniku miruje mandat po sili zakona, predsjedanje nastavlja drugi s te liste, a to je g. Blaž Šokčević.

Vijećnik Blaž Šokčević preuzima predsjedanje sjednicom i pozdravlja sve prisutne te čestita svim izabranim vijećnicima na osvajanju mandata.

1. **svečana prisega članova Općinskog vijeća**

Predsjedatelj poziva sve članove Općinskog vijeća da ustanu i daju svečanu prisegu:

„Prisežem svojom čašću da ću prava i obveze člana Općinskog vijeća Općine Velika Kopanica obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Općine Velika Kopanica, te da ću se zauzimati za svekoliki napredak Republike Hrvatske i Općine Velika Kopanica.“

Po pročitanom tekstu svečane prisege, Vijećnici su izrekli riječ „prisežem“.

Sukladno članku 20. Poslovnika Općinskog vijeća Općine Velika Kopanica (“Službeni vjesnik Brodsko-posavske županije ” br. 09/09 i 05/13 ), svečanu prisegu izgovara i načelnik Ivan Meteš.

**TOČKA 3: Izbor predsjednika i članova Komisije za izbor i imenovanja**

Predsjedatelj navodi da sukladno odredbi članka 17. Poslovnika Općinskog vijeća Općine Velika Kopanica (“Službeni vjesnik Brodsko-posavske županije ” br. 09/09 i 05/13), Komisija za izbor i imenovanja ima 5 članova (predsjednik i četiri člana) koji se biraju se na prvoj sjednici Općinskog vijeća u pravilu iz redova vijećnika na prijedlog najmanje 1/3 vijećnika.

Prijedlog kandidata za predsjednika i članove ove Komisije, dostavili su izabrani vijećnici, potpisan od strane 9 vijećnika. Vijećnici su predložili Blaža Šokčevića (HDZ) za predsjednika, Ivana Antolovića (HDZ) za člana, Marinu Jularić (HDZ) za članicu, Krunoslava Zdunića (HDZ) za člana i Tomislava Matasovića (HSS) za člana.

Kako nema nikakvih dodatnih prijedloga, niti komentara i pitanja, Predsjedavatelj daje na glasanje prijedlog za sastav Komisije za izbor i imenovanje.

Predsjedateljica moli članove Komisije da se povuku i predlože kandidate za predsjednika i potpredsjednika Općinskog vijeća Općine Velika Kopanica.

*Kratka stanka.*

**TOČKA 4: Izbor predsjednika i potpredsjednika Općinskog vijeća Općine Velika Kopanica**

Predsjedatelj napominje da sukladno odredbama članka 10. Poslovnika Općinskog vijeća Općine Velika Kopanica (“Službeni vjesnik Brodsko-posavske županije ” br. 09/09 i 05/13), Vijeće ima predsjednika i jednog potpredsjednika. Predsjednika, odnosno potpredsjednika bira Općinsko vijeće iz redova vijećnika, javnim glasovanjem, na prijedlog Komisije za izbor i imenovanja ili na prijedlog najmanje 1/3 vijećnika Općinskog vijeća, većinom glasova svih vijećnika.

Prijedlog vijećnika mora biti podnesen u pisanom obliku i potvrđen potpisom vijećnika.

Predsjedatelj, ujedno i predsjednik Komisije za izbor i imenovanja navodi da su Prijedlog kandidata za predsjednika i potpredsjednika dostavili izabrani vijećnici, njih 9. Za predsjednika je predložen Tomislav Jagić, a za potpredsjednicu Marina Jularić.

Kako nema nikakvih dodatnih prijedloga, niti komentara i pitanja, Predsjedatelj daje na glasanje prijedlog za predsjednika Vijeća.

Tomislav Jagić je javnim glasovanjem jednoglasno (10 glasova ZA) izabran za predsjednika Općinskog vijeća Općine Velika Kopanica.

Predsjedavatelj daje na glasovanje prijedlog za potpredsjednicu Vijeća.

Marina Jularić je javnim glasovanjem jednoglasno (10 glasova ZA) izabrana za potpredsjednicu Općinskog vijeća Općine Velika Kopanica.

Predsjedavatelj objavljuje da je izborom predsjednika Općinskog vijeća sukladno odredbi članka 87. Zakona o lokalnim izborima („Narodne novine“ br. 144/12, 121/16, 98/19, 42/20, 144/20 i 37/21) i članka 32. Zakona o lokalnoj i područnoj (regionalnoj) samoupravi („Narodne novine“ br. 33/01, 60/,1, 129/05, 109/7, 125/08, 36/09, 150/11, 144/12, 19/13, 137/15, 123/17, 98/19 i 144/20) konstituirano Općinsko vijeće Općine Velika Kopanica. Predsjedavatelj predaje riječ predsjedniku Vijeća.

Predsjednik Vijeća pozdravlja Vijećnike, zahvaljuje im na ukazanom povjerenju i izražava želju za zajedničkom suradnjom za dobrobit svih mještana Općine Velika Kopanica.

Za kraj sjednice Vijećnici i ostali prisutni na sjednici su poslušali hrvatsku himnu „Lijepa naša domovino“.

Predsjednik zatvara sjednicu u 20:31 h.

Zapisničar Predsjednik Općinskog vijeća

**Željko Butorac Tomislav Jagić, mag.ing.silv.**